**Základná umelecká škola, Námestie M. Pajdušáka 2, Smižany**

**Zápisnica zo zasadnutia združenia rodičov školy(ďalej len ZRŠ)**

 **pri ZUŠ zo dňa 20.09.2021**

**Program**:

1. Privítanie a príhovor predsedníčky výboru združenia rodičov školy pri ZUŠ v Smižanoch
2. Informácie o organizačnom zabezpečení výchovno-vzdelávacieho procesu v školskom roku 2021/2022 (počty žiakov, rozvrh hodín, ponuka odborov, a pod.)
3. Správa o výchovno - vzdelávacej činnosti za rok 2020/2021
4. Plán činností a prehľad plánovaných mimoškolských aktivít a podujatí v šk.roku 2020/2021 (Plán záverečných skúšok ISCED I., Absolventi školy – záverečné skúšky, absolventské podujatia)
5. Informácie o hospodárení príspevkov rodičov  v šk. r. 2020/2021 a návrh výšky príspevku na šk. rok 2021 -2022
6. Školné - VŠEOBECNE ZÁVÄZNÉ NARIADENIE OBCE SMIŽANY č. 3/2019 o určení výšky príspevkov v školách a školských zariadeniach.
7. iZUŠ informačný systém základných umeleckých škôl, elektronická prihláška, elektronická žiacka kniha,
8. Hygienické a epidemiologické opatrenia v škole v súvislosti s Covid 19 v šk.roku 2020/2021
9. Poďakovanie a blahoželanie riaditeľke školy k získaniu ocenenia osobnosť Košického samosprávneho kraja
10. Diskusia

**K bodu 1**

 Bc.Dominika Grečková ako predsedníčka výboru ZRPŠ privítala všetkých prítomných na prvom zasadnutí rodičov školy v školskom roku 2020-2021 a oboznámila ich s programom.

**K bodu 2**

**PRÍHOVOR RIADITEĽKY ZUŠ**

1.9.2021 uplynulo 17 rokov založenia školy.

 Vedenie školy úprimne ďakuje všetkým žiakom, rodičom, zákonným zástupcom a v neposlednom rade všetkým učiteľom i nepedagogickým pracovníkom ZUŠ za vynaložené úsilie pre dosiahnutie čo najlepších výchovno - vzdelávacích výsledkov ako i bezpečnosť zdravia našich žiakov počas dištančného vzdelávania. Nebolo to jednoduché, ale vzájomnou pomocou a porozumením sme to zvládli. Všetci sme si overili svoje možnosti a limity. Práve v tejto ťažkej dobe sme si naplno uvedomili dôležitú funkciu umeleckého vzdelávania talentovaných jedincov, ktorá je mimoriadne závažná a nezastupiteľná. Je žiaduce plne si uvedomiť, že emocionálne zdravie je rovnako dôležité ako fyzické zdravie. Umelecká tvorba je jedným z najznámejších produktov našej krajiny a väčšina našich svetovo uznávaných umelcov a ďalších kvalitných profesionálov získala základy svojho umeleckého vzdelania práve v základných umeleckých školách. Ich štruktúra, široká sieť a previazanosť v systéme umeleckého vzdelávania nemá dnes v európskom ani svetovom meradle obdobu. Preto buďme vďační za možnosti, ktoré dnes máme. Naša škola ponúka to najlepšie, čo môže pre deti a mládež v našom regióne poskytnúť. Svedčí o tom aj uplatňovanie prvkov regionálnej kultúry, ktorej dlhodobo šíriteľkou som aj ja. Kultúrnemu dedičstvu na Slovensku je potrebné venovať mimoriadnu vedecko‑výskumnú pozornosť aj vzhľadom k tomu, že právo prístupu ku kultúrnemu dedičstvu je základným ľudským právom, ktoré zaručuje Ústava SR. Aplikovať poznatky o kultúrnom dedičstve do výchovno‑vzdelávacieho procesu je nanajvýš aktuálne, lebo sa ukazuje, že miera národnej a etnickej identity mladej generácie sa takmer vôbec nespája s ľudovou kultúrnou tradíciou Slovenska. Avšak problém je v tom, že nositelia ľudových tradícií nám pomaly vymierajú a budúca generácia sa to nemá od koho naučiť. Treba priniesť nové formy do vzdelávacieho procesu a šíriť reálnu tradičnú ľudovú kultúru so znakmi, ktoré vznikali a zachovali  sa vo svojom prirodzenom prostredí.

V  minulom školskom roku sme sa snažili systematicky plniť plán práce školy, ktorý bol schválený pedagogickou radou na začiatku v septembri.  11.októbra 2020 nás všetkých opäť zasiahla druhá vlna epidémie koronavírusu, v dôsledku čoho sme opäť mali školu zavretú až do 10.mája 2021.

* **Škola bola otvorená od 2.09.2020 do 11.10.2020, prerušenie vyučovania nastalo od 12.10.2020 do 7.2.2021**
* **Otvorenie školy nastalo 8.2.2021** **len** **pre žiakov s individuálnym vyučovaním a to pre žiakov** 1.- 4. ročník základnýchškôl len hudobný odbor **(HO) (bez dychových nástrojov a spevu)**
* **Otvorenie školy nastalo 12.4.2021** **len** **pre žiakov s individuálnym vyučovaním pre** všetky ročníky len hudobný odbor **(HO) (bez dychových nástrojov a spevu)**
* **Otvorenie školy nastalo 10.5.2021** **pre** všetkých žiakov s individuálnym vyučovaním aj skupinovým vyučovaním pre všetky ročníky

 Snažili sme sa ho všetci zvládnuť čo najlepšie, ako sme vedeli. Za to patrí veľká vďaka našim žiakom, pedagógom, ale hlavne rodičom, že sme našli spoločnú cestu v objavovaní netradičných foriem dištančného umeleckého vzdelávania. Z týchto dôvodov sa nám žiaľ, nepodarilo uskutočniť plánované podujatia ani absolventské koncerty, či iné kultúrne podujatia. No im napriek sťaženým podmienkam sme obhájili vysokú úroveň výchovno – vzdelávacieho procesu poprednými umiestneniami žiakov na niektorých celoslovenských aj medzinárodných súťažiach, ktoré sa konali prevažne v online priestore. Za najväčší úspech však považujeme uskutočnenie online celoslovenských súťaží našou školou. **A to Smižianska gitara a Ornament očami** **Spišiakov**. Udržanie si vysoko kvalitného pedagogického zboru vo verejnej ZUŠ si žiada skvalitňovanie pracovného prostredia a mzdového ohodnotenia. Podarilo sa nám vymaľovať koncertnú sálu, tanečnú sálu, vymenili sme LED svietidlá v aule, položili tanečnú podlahu Baletizol. V týchto mesiacoch prebieha verejné obstarávanie na dodanie klimatizačných jednotiek do 4 učební v novej časti budovy. Do tanečnej učebne čoskoro pribudne kvalitné ozvučenie. Veľmi rada by som na tomto mieste chcela poďakovať všetkým, ktorí podporujú ZUŠ, hlavne zriaďovateľovi školy. Veľmi si vážime ich podporu a veríme, že nám budú venovať svoju priazeň aj naďalej. Avšak nebyť 76 000 Eur dotácie z úradu práce a sociálnych vecí v minulom školskom roku, by sme neboli prežili školský rok. Chcela by som tiež poďakovať všetkým absolventom školy, ktorí sa o úspechy školy zaslúžili a niektorí šíria dobré umelecké meno aj v zahraničí. Dve absolventky našej školy sa uchádzajú o priazeň divákov TV Markíza, kde práve v týchto týždňoch prebieha spevácka súťaž **SuperStar 2021**. V tomto ročníku súťažia aj dve naše bývalé absolventky Katarína **Pustaiová a Marietta Mareková**. Preto prosím ak môžete, tak ich spoločne podporme a pošlime im hlas ak bude treba v semifinálových resp,. finálových kolách. Obidve dievčatá sú bývalé žiačka pani učiteľky Mgr.Lucie Kováčovej. Držme im palce. V škole by sme chceli v tomto školskom roku založiť **nový spevácky zbor**, ktorý štartuje svoju činnosť 22.9.2021 o 18.30 hodine, ak má z Vás niekto záujem alebo vaše deti, aj staršie, všetci ste zajtra vítaní. Viesť ho bude pani učiteľka Mgr. Blanka Richnavská.

*V novom školskom roku sme začali s počtom žiakov 539 (HO- 245, VO-150, TO-94, LDO-50) a 29 pedagogickým zamestnancov (17 interných a 12 s kratším pracovným časom) a 5 nepedagogickými zamestnancami, 2 noví pedagógovia: Štefan Vansač, DiS.art.- hra na gitare a cimbale, Filip Žiga, DiS.art.- hra na husliach a z materskej dovolenky sa na jeden deň vrátila Mgr. Lucia Kováčová.*

## Riaditeľka školy oboznámila prítomných s organizáciou školského roka, s plánom práce, s plánom súťaží a podujatí organizovaných školou, študijnými odbormi a počtami žiakov v jednotlivých odboroch, priestorovými a materiálnymi podmienkami ZUŠ v školskom roku 2021/2022. Školské prázdniny sú na [www.zus.smizany.edupage.org.sk](http://www.zus.smizany.edupage.org.sk)

**Počty žiakov v jednotlivých odboroch ZUŠ k 15. 9.2021**

## Hudobný odbor: hudobná náuka - PHV - 8 žiakov HO 245 žiakov

 gitara - 41 žiakov

 klavír - 85 žiakov

 akordeón - 18 žiakov

 keyboard - 3 žiaci

 husle - 32 žiakov

 zobcová flauta - 19 žiakov

 priečna flauta - 6 žiaci

 saxofón - 2 žiaci

 klarinet - 2 žiaci

 cimbal - 5 žiaci

 spev - 15 žiakov

 bicie nástroje - 4 žiaci

 kontrabas - 4 žiaci

 organ - 1 žiak

**Tanečný odbor** : - 94 žiakov **TO** **94 žiakov**

**Výtvarný odbor**: - 150 žiakov **VO**  **150 žiakov**

**LDO**: - 50 žiakov **LDO** **50 žiakov**

**––––––––––––––––––––––––––––––––––––––––––––––––––––––––––––––––––––––––**

**Spolu:** **539 žiakov**

**POČTY TRIED V ZUŠ**

HO: 423,5 vyučovacích hodín : 24 hodín = 17,64

VO+TO+LDO: 294 žiakov : 24 žiakov = 12,25

SPOLU: 29,89 tried

**ZUŠ Smižany: HO-245, VO-150, TO- 94, LDO -50**

SPOLU**: 539**

**Elokované pracovisko Nám. M.Pajdušáka 2 Smižany: HO-213, VO -102, TO-94, LDO- 50**

SPOLU**: 459**

**Elokované pracovisko ZŠ s MŠ Harichovce: VO-20,**

SPOLU**: 20**

**Elokované pracovisko ZŠ sv. Cyrila a Metoda v Sp.N. Vsi: HO-32, VO- 28**

SPOLU**: 60**

**Štúdium dospelých: HO- 1, VO-0, LDO-0, TO-0**

SPOLU: **1**

**ZUŠ Smižany tvorí 456 žiakov t.j. 85% z celkového počtu žiakov**

**Elokované pracoviská tvorí 80 žiakov t.j. 15% z celkového počtu žiakov**

**Priestorové a materiálne podmienky ZUŠ 2021/2022**

ZUŠ sídli vo svojej budove (zmluvne uzavretý dlhodobý prenájom), ktorej majiteľom je obec Smižany. Kvôli nepostačujúcemu priestorovému vybaveniu si škola prenajíma ďalšie učebne v iných budovách obce Smižany (budova obecného úradu v Smižanoch, kultúrny dom v Smižanoch) a v obci Harichovce, v meste Spišská Nová Ves na zabezpečenie výchovno-vzdelávacieho procesu. Škola má zriadené tieto elokované pracoviská: Využívame 21 miestností.

|  |  |  |  |
| --- | --- | --- | --- |
| **iesta poskytovania vzdelania** | **Adresa**  | **Odbory** | **Počty žiakov** |
| **Hlavná budova ZUŠ** | Námestie M. Pajdušáka 2, Smižany, 053 11 | Hudobný, tanečný, výtvarný, literárno dramatický | 459HO (213), TO (94), VO (102)LDO (50) |
| **Elokované pacoviská** | Základná škola sv. Cyrila a Metoda, Markušovská 8, Spišská Nová Ves, 052 01 | Hudobný, výtvarný | 60HO (32)VO (28) |
| Základná škola s materskou školou, Levočská 53, Harichovce, 053 01 | Výtvarný  | VO (20) |

**K bodu 3**

Riaditeľka školy oboznámila rodičov so **správou výchovno-vzdelávacieho procesu za školský** **rok 2020/2021,** ktorá bude sprístupnená v mesiaci december na internetovej stránke školy. Zhodnotila pedagogický proces, koncertnú a mimo školskú činnosť, výsledky hodnotenia a klasifikácie žiakov, úspešnosť v súťažiach, údaje o výsledkoch kontrolnej činnosti, údaje o materiálnom zabezpečení, údaje o finančnom zabezpečení výchovno-vzdelávacej činnosti školy, ale aj o dištančnom vzdelávaní počas marca až júna 2020. Školský rok 2020/2021 sa radí k tým úspešným a naplneným radom aktivít, ktoré boli veľmi dobre hodnotené, nielen rodičmi žiakov, ale aj odbornou verejnosťou. Pani riaditeľka poďakovala všetkým, ktorí podporujú ZUŠ. Veľmi si ich vážime a veríme, že nám budú škole venovať svoju priazeň aj naďalej. Poďakovala všetkým zamestnancom a žiakom školy, ktorí sa o úspechy školy zaslúžili.

**K bodu 4**

Riaditeľka školy oboznámila rodičov o počtoch žiakov končiacich jednotlivé stupne vzdelávania v ZUŠ. V školskom roku 2021/2022 **52** žiakov **ISCED I**, 4.ročníkov všetkých odborov ukončí prvú časť prvého stupňa základného štúdia - primárne umelecké vzdelanie (HO-20, VO-19, TO-6, LDO-7). Tí všetci ukončia štúdium záverečným skúškami v mesiaci máj. (00.5.2022 -VO,TO, 25.5.2022-HO, LDO) v KD Smižany.

Rodičia boli oboznámení s priebehom **záverečných skúšok ISCED I**, ako aj s priebehom postupových a prijímacích skúšok v škole, ktoré sa uskutočnia v mesiaci máj. (11.5-21.5.2022) V školskom roku 2021/2022 bude končiť **24 absolventov** **ISCED II.B**, 4.ročníka 2. časti I.stupňa alebo 5.ročníka 2.časti základného štúdia a ŠPD (z toho HO-13,VO-4, LDO-7, TO -0), 4.ročník II.stupňa **8 žiakov**( HO-4, LDO -2, VO- 2, TO-0), ŠPD **1**žiak HO. Spolu **33 absolventov**. **SPOLU 57** **ABSOLVENTOV ISCED II.B a II.stupňa a ŠD**.

Tí všetci ukončia štúdium záverečným skúškami v mesiaci máj a budú slávnostne vyradení zo štúdia v júni **0...6.2022** po absolventskom koncerte a vernisáži prác výtvarného odboru. Tento rok sa uskutoční slávnostný koncert s vyraďovaním absolventov dňa **0...6.2022** v KD Smižany.

Jednou z najaktívnejších spoluprác patrí jednoznačne spolupráca **rodina a škola**. Mnoho zákonných zástupcov žiakov nezištne pomáha škole hlavne pri doprave na kultúrne podujatia, či súťaže, zabezpečovaním rôzneho materiálu pre jednotlivé odbory. Srdečné poďakovanie patrí tento rok manželom Grečkovcom zo spoločnosti **RADA Smižany** za zabezpečenie ochranných pomôcok pre zamestnancov školy a spoločnosti **Herba drug so Smižian** manželom Milým, za dezinfekčné prostriedky pre žiakov a zamestnancov školy, **Jozefovi Valkoššákovi** a jeho spoločnosti JV Muzika SNV za materiálny dar - hlavná cena do gitarovej súťaže. Dezinfekčné prostriedky nám poskytol aj zriaďovateľ obec Smižany.

**K bodu 5**

 **Údaje o finančných prostriedkoch získaných od rodičov, zákonných zástupcov, právnických alebo fyzických osôb, ich použitie v členení podľa finančných aktivít:**

Rodičovský príspevok sa platil vo výške **30.- €** ročne na rodinu (schválené celoškolským RZ v 15.10.2019. Rodičovský príspevok boli poverení vyzbierať triedni učitelia, ktorí sumárne odovzdali za svojich žiakov vyzbierané finančné prostriedky spolu s kópiou príjmových dokladov hospodárke rodičovského združenia. RZ podľa plánovaného rozpočtu pre všetky odbory z uvedených finančných prostriedkov boli hradené občerstvenia pre žiakov, ktorí reprezentujú školu na predstaveniach, koncertoch a súťažiach, cestovné, účastnícke poplatky a náklady spojené so súťažami, náklady spojené so zabezpečovaním materiálu pre výrobu kostýmov a rekvizít, náklady na absolventské skúšky, absolventské predstavenia, vernisáž a záverečný absolventský koncert, prispievajú na kancelársky papier na kopírovanie nôt pre žiakov, servis IK techniky, výmenu tonerov, ladenie hudobných nástrojov a atď.

**Príjmy od zákonných zástupcov: ZRPŠ 11 585,00 Eur**

**Vyúčtovanie ZRPŠ za školský rok 2019/2020**

***Vyzbierané ZRPŠ za školský rok 2019/2020: 385* žiakov**

380 žiakov \* 30€ = 11 400,00 €

1 žiak \*25,00 € = 25,00 €

4 žiak \* 15,00 € = 60,00 €

4 žiak \* 25,00 € = 100,00 € (TO z minulého roka)

**Spolu 399 žiakov =11 585,00 €**

**Zostatok z k 1.9.2019 1 655,34€**

***Výdavky: 12 837,87* €**

1. Výtvarný odbor - materiálové zabezpečenie, dekoračné materiály, výkresy, fólie, drevené stojany
2. Tanečný odbor  - materiálové zabezpečenie, zabezpečenie kostýmového vybavenia ,

                                - nákup dresov na súťaž - Rock and roll a 13 tanečných topánok na ľudový tanec

1. Literárno – dramatický odbor -  materiálové zabezpečenie na predstavenia
2. Administratíva (kancelárske potreby, tonery, poštovné rozhodnutia, projekty)
3. Notový materiál
4. Zaslanie vianočných pozdravov
5. Nákup - Kompatibilná páska do Brothera - inventarizačná páska
6. Pedagogická literatúra a hudobné nosiče pre žiakov hudobnej náuky
7. Zapožičanie výzdoby na galaprogram od pani Škarupovej
8. Ladenie pianín
9. Rámovanie tabla a obrazov
10. Nákup skríň do miestnosti pre upratovačky
11. Nákup vstupeniek na koncert pre žiakov a učiteľov - Štátna filharmónia Košice
12. Nákup - korkové tabule
13. Nákup pre remeselné práce školníčky (hmoždinky, predlžovačka, kľúče, šruby a kovania)
14. Nákup kancelárskeho papiera, vstupeniek, príjmového dokladu, euroobalov, obálky
15. Estetizácia interiéru a nových učební školy (výmena rohoží)
16. Hygienické a čistiace potreby, antibakteriálne potreby
17. Administratíva ASC Agenda pre školy softvér webová stránka
18. Benzín do kosačky
19. Vodovodná batéria do učebne
20. Žalúzie do administratívnych miestností
21. Úsporné svietidlá v chodbe starej budovy
22. Účasť žiakov, pedagógov na súťažiach a seminároch -cestovné + účastnícky poplatok:
* Medzinárodná súťaž poézie v Českej republike (A.Bendíková)
* Pracovná cesta - Flautový seminár v Nitre (D.Kotradyová)
* Uhradený účastnícky poplatok a cestovné náklady spevácka súťaž Zlatý Gaštan (L.Kováčová)
* Slovenský pohár v akrobatickom Rock and rolle (J.Olejník)
* Uhradený účastnícky poplatok  - SHOW CUP 2020 Rock and roll,
* Uhradenie účastníckeho poplatku - Festival moderného tanca Bojnice 2020
* Uhradenie účastníckeho poplatku –Fullstar spevácka súťaž
* Uhradenie účastníckeho poplatku školenia ekonómiek
* Pracovná cesta - Mgr. Ján Olejník (Detva – sústredenie )
* Pracovná cesta – M.Mikolaj, E.Lorková (Prievidza)
* Uhradený účastnícky poplatok  pre gitaristov - Prievidza
* Pracovná cesta – A.Bendíková (PAN L.Mikuláš)

**Vyúčtovanie ZRPŠ za školský rok 2020/2021**

**Počiatočný stav k 1.9.2020 402,47 €**

**Príjem ZRPŠ 0,00 €**

***(Z dôvodu pandémie ochorenia COVID - 19 sme v školskom roku 2020/2021 nezbierali príspevok ZRPŠ.)***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Príjem spolu: 402,47 €***

***Výdavky v sume:* 236,03 €**

|  |
| --- |
| *filtračné vrecúška - Karcher - vysávač*  |
| *poštovné* |
| *výroba kľúčov pre nových zamestnancov od 1.9.2020 - Zborovňa* |
| *nákup notebooku Lenovo V15 - IIL 13*  |
| *nákup kancelárskeho papiera*  |
| *nákup klincov a kladiva - vešanie obrazov v chodbe školy* |
| *nákup - fólia a popisovač*  |
| *euroobaly 300 ks* |
| *preplatenie pracovnej cesty - J. Olejník - Športovec roka* |
| *preplatenie pracovnej cesty - F. Maliňák - Športovec roka* |
| *občerstvenie - workshop pre dychové oddelenie* |
| *kytica pre lektorov workshopu pre dychové oddelenie* |
| *preplatenie pracovnej cesty - súťaž Crazy Cup Detva 2021* |

***Zostatok peňazí v pokladni ZRPŠ k 31.08.2021: 166,44 €***

Predsedníčka výboru ZRPŠ oboznámila rodičov s novým návrhom jednorazového **príspevku rodičov** na školský rok 2021/2022. Navrhlo sa, aby sa tento príspevok ostal vo výške **30 EUR** na rodinu. Všetci prítomné s návrhom súhlasili. Rodičia boli vyzvaní, aby tento príspevok bol uhradený do **15.10.2021** prostredníctvom triednych učiteľov.

**K bodu 6**

V tomto školskom roku ostávajú platby školného nezmenené.

https://www.smizany.sk/o-urceni-vysky-prispevkov-v-skolach-a-skolskych-zariadeniach-2019-3-2019-vzn/mid/225042/.html#m\_225042

**Mesačný príspevok na čiastočnú úhradu nákladov spojených so štúdiom v základnej umeleckej škole v Smižanoch na školský rok 2021/2022**

Obecné zastupiteľstvo v Smižanoch v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, so zákonom č. 596 / 2003 Z. z. o štátnej správe v školstve a školskej samospráve a o zmene a doplnení niektorých zákonov, so zákonom 597/2003 Z. z. o financovaní základných škôl, stredných škôl a školských zariadení a v znení neskorších predpisov a o zmene a doplnení niektorých zákonov, s §4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov a na základe § 6 zákona č. 369/1990 Zb. o obecnom zriadení v znení neskorších predpisov vydalo pre územie obce Smižany VŠEOBECNE ZÁVÄZNÉ NARIADENIE OBCE SMIŽANY č. 3/2019 o určení výšky príspevkov v školách a školských zariadeniach. Toto všeobecne záväzné nariadenie bolo schválené uznesením Obecného zastupiteľstva v Smižanoch č. 44/6/2019 zo dňa 12.6.2019, účinnosť nadobúda dňa 1.8.2019.

 a) žiaci a študenti vo veku 3-25 rokov prípravné štúdium výtvarného odboru, tanečného odboru, literárno-dramatického odboru ................................................................................... 9 €

základné štúdium výtvarného odboru, tanečného odboru, literárno-dramatického odboru......................................................................................................................... 9 €

 prípravné štúdium hudobného odboru – skupinové vyučovanie .......................... .....9 €

– individuálne vyučovanie ......................................................................................... 11 €

základné štúdium hudobného odboru

– skupinové vyučovanie ............................................................................................ 9 €

– individuálne vyučovanie ....................................................................................... 11 €

 b) individuálne štúdium druhého hudobného nástroja ................................................................................................................................. 11 €

 c) pracujúci dospelí do 25 rokov hudobný odbor – individuálne vyučovanie ................................................................................................................................. 25 €

výtvarný odbor, tanečný odbor, literárno-dramatický odbor – skupinové vyučovanie ................................................................................................................................. 15 €

d) pracujúci dospelí nad 25 rokov hudobný odbor – individuálne vyučovanie ................................................................................................................................. 79 €

 výtvarný odbor, tanečný odbor, literárno-dramatický odbor – skupinové vyučovanie ................................................................................................................................ 48 €

e) Žiak vo veku 3 - 25 rokov, ktorý navštevuje viac základných umeleckých škôl a jeho zákonný zástupca,

alebo žiak - plnoletá osoba poskytli **inej** ZUŠ písomné čestné vyhlásenie na započítanie žiaka do zberu

údajov pre financovanie hudobný odbor – individuálne vyučovanie ............................................................................................................................... 79 €

výtvarný odbor, tanečný odbor, literárno-dramatický odbor – skupinové vyučovanie ................................................................................................................................ 48 €

Mesačný príspevok na čiastočnú úhradu nákladov na štúdium v základnej umeleckej škole pre poberateľov dávky v hmotnej núdzi a príspevkov k dávke v hmotnej núdzi

individuálne vyučovanie ....................................................................................... 5,50 €

skupinové vyučovanie  .......................................................................................... 4,50 €

**K bodu 7**

Od roku 2019 škola má škola informačný systém evidencie a dokumentácie ZUŠ iZUŠ. iZUŠ významne zjednodušil prácu vedúcim pracovníkom pri kontrolách podriadených, učiteľom pri vyplňovaní tlačív, rodičom a žiakom skvalitnil komunikáciu so školou a zlepšil informovanosť širokej verejnosti. Už od minulého školského roka sme evidovali žiakov prostredníctvom elektronickej prihlášky, generovali platby pre rodičov, triedni učitelia komunikovali elektronicky. Program tlačí potvrdenia a príkazy k úhrade, eviduje platby školného a požičovného, ​​zobrazí tabuľku žiakov, voči ktorým má škola ešte pohľadávky. Každý žiak mal vygenerovaný **variabilný symbol**, ktorý má pridelený na celé štúdium. Je potrebné správne vyplniť elektronickú prihlášku žiaka na webovej stránke školy resp. skompletizovať aktualizovať údaje v prihláške, prihlášku vytlačí učiteľ a rodič podpíše. S tým súvisí aj súhlas o ochrane osobných údajov a čestné vyhlásenie na rok 2021-2022. Tieto tlačivá musia byť podpísané rodičmi každoročne k 15.septembru.V tomto školskom roku sme prešli aj na **elektronickú žiacku knižku (ŽK**) a ukončili sme papierovú formu ŽK.

**K bodu 8**

Vzhľadom na mimoriadnu epidemiologickú situáciu na Slovensku aj a naša škola prijala opatrenia, ktoré musia dodržiavať všetci žiaci, pedagógovia aj zákonní zástupcovia. Všetky opatrenia sú zverejnené na stránke školy, aj na vchodových dverách školy. Rodičia majú zákaz vstupovať do budovy, žiaci aj pedagógovia aj nepedagogickí zamestnanci musia nosiť rúška na tvári, odstup 2 m, dezinfekciu rúk. Manuál Covid automat vid príloha č.1

Ak chceme, aby vyučovanie nebolo zrušené resp. zmenené na dištančné, je potrebné dodržiavať nové bezpečnostné opatrenia zavedené od  1. 09. 2021. Do budovy školy nevstupovať, okrem žiakov.

**Kvôli udržaniu tohto stavu Vás preto zdvorilo žiadame o nasledovné:**

1. vyučovania sa môže zúčastniť iba žiak, ktorý nie je v predbežnej izolácii, karanténe, resp. COVID-19 pozitívny (o takomto opatrení rozhoduje Úrad verejného zdravia v SNV)

2. zodpovednosť za dodržiavanie tohto nariadenia nesie zákonný zástupca, resp. žiak samotný

3. v prípade, že sa žiak ocitol v situácii popísanej v bode 1, je potrebné pred jeho návratom do vyučovacieho procesu predložiť triednemu učiteľovi aktualizované (aktuálny dátum a podpis) vyhlásenie o bezpríznakovosti. Tlačivá sú zverejnené na stránke školy avšak vďaka iZUŠ ho už netreba tlačiť, stačí odkliknúť v iZUŠ.

4. o akejkoľvek zmene bezodkladne informuje svojho triedneho učiteľa, obracajte sa naňho aj so svojimi otázkami, postupujte podľa jeho pokynov.

V súvislosti s novou vlnou epidémie pripravilo Ministerstvo školstva, vedy, výskumu a športu SR nový manuál pre fungovanie v školách a školských zariadeniach. Cieľom manuálu podľa ministerstva „je udržať bezpečné prostredie v školách a školských zariadeniach po dobu trvania pandémie ochorenia COVID-19.“ Tento manuál sa vzťahuje na všetky typy škôl a školských zariadení podľa školského zákona bez ohľadu na zriaďovateľa. Manuál bude ministerstvo podľa potreby upravovať a jeho aktuálna verzia bude vždy zverejnená na webovom sídle ministerstva.

**Prinášame vám stručný prehľad z manuálu**:

* Zákonný zástupca predkladá pri nástupe do školy aj do ZUŠ [Písomné vyhlásenie o bezpríznakovosti žiaka](https://www.minedu.sk/data/att/20488.docx). Toto vyhlásenie sa predkladá aj po každom prerušení dochádzky do školy v trvaní **3 a viac** po sebe nasledujúcich kalendárnych dní, teda **vrátane víkendov** a sviatkov;
* Zákonný zástupca môže žiaka ospravedlniť na 5 po sebe idúcich vyučovacích dní. Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť na vyučovaní z čoho vyplývajú rôzne následky;
* Zákonný zástupca má nárok na ošetrovné (OČR) v prípade prerušenia vyučovania v triede žiaka do 11 rokov, alebo ak žiak vyžaduje celodenné ošetrovanie na základe potvrdenia detského lekára;
* Ranný filter v našej škole - ZUŠ sa bude vykonávať iba priebežne, hlavne v skupinových odboroch.

 [**podmienky vstupu do školy**](https://www.minedu.sk/data/att/20486.docx) sú zverejnené na vstupe do budovy školy a na webovej stránke školy;

Na základe sprísnených hygienicko-epidemiologických nariadení bude upravovaný režim v škole podľa našich personálnych, materiálnych a priestorových možností napr. pôjde o zmenu času začiatku a konca vyučovania, o zmenu času prestávok, zrušenie určitých hodín skupinového vyučovania alebo študijných odborov v ZUŠ v prezenčnej forme vyučovania atď.;

Medzi základné sprísnené podmienky patrí povinnosť prekrytia horných dýchacích ciest pre žiakov v základných umeleckých školách v zmysle platnej vyhlášky ÚVZ SR. Zákonný zástupca má zabezpečiť pre žiaka minimálne dve rúška na každý deň (jedno má slúžiť ako náhradné) a jednorazové vreckovky;

Zákonný zástupca je povinný oznámiť škole informáciu o kontakte žiaka s osobou pozitívnou na ochorenie COVID-19 alebo informáciu o nariadenej karanténe žiakovi všeobecným lekárom pre deti a dorast alebo miestne príslušným RÚVZ. Zákonný zástupca taktiež bezodkladne informuje školu v prípade potvrdenia na ochorenie COVID-19. Žiak v týchto prípadoch nemôže navštevovať školu -ZUŠ.

**Realizácia opatrení pri výskyte COVID 19 v škole**

Pri výskyte pozitivity na COVID 19 bude prezenčné vyučovanie prerušené len v  danej triede alebo triedach v súlade so školským semaforom vydaným MŠVVaŠ SR.

Osobám, ktoré sú označené za úzke kontakty bude nariadená karanténa na dobu 14 dní.

Počas prerušenia prezenčného vyučovania sa budú žiaci vzdelávať dištančne.

Osoby, ktoré majú výnimky z karantény nemusia karanténu absolvovať.

**Izolačná miestnosť**

Izolačnou miestnosťou je trieda č.5

**Uplatnenie výnimky z karantény v prípade uzatvorenia triedy:**

Žiaci, ktorí prekonali ochorenie COVID 19 za posledných 180 dní.

Žiaci, ktorí sú plne zaočkovaní alebo žiaci zaočkovaní prvou dávkou po prekonaní ochorenia COVID 19 do 180 dní a nevyskytujú sa u neho príznaky ochorenia.

O výnimke žiaka z karantény dobrovoľne informuje zákonný zástupca školu prostredníctvom „Vyhlásenia o výnimke z karantény“.

**Oznam pre osoby vstupujúce do objektu školy a školského zariadenia**

Nikto s príznakmi infekcie dýchacích ciest, ktoré by mohli zodpovedať známym príznakom ochorenia COVID-19 (neprimeraná únava, bolesť hlavy a tela, zvýšená telesná teplota, kožná vyrážka, nádcha, bolesť hrdla, strata čuchu a chuti, kašeľ, sťažené dýchanie, známky ochorenia tráviaceho traktu bolesť brucha, vracanie, hnačka), ako aj inej infekčnej choroby nesmie vstúpiť do priestorov školy a školského zariadenia. Pri výskyte týchto príznakov je potrebné telefonicky kontaktovať lekára.

Návštevník školy a školského zariadenia môže vstúpiť len so súhlasom riaditeľa a musí sa preukázať „Písomným vyhlásením o bezpríznakovosti“ pre návštevníka.

**K bodu 9**

Pani riaditeľka sa ospravedlnila, za opakované a aktualizované rozhodnutia, škola je však povinná reagovať na aktuálny vývoj situácie a ide nám o zdravie a bezpečnosť detí a žiakov.

V závere predsedníčka zablahoželala v mene rodičov školy pani riaditeľke Mgr. Marcele Maniakovej k získaniu ocenenia „**Osobnosť Košického samosprávneho kraja za rok 2020“,** ktoré získala na návrh Obce Smižany, a ktorý schvaľovali poslanci vyššieho územného celku v Košiciach. Pani riaditeľka získala dňa 4.9.2021 toto ocenenie za svoju pedagogickú a mimoškolskú činnosť, za to že implementuje tradičnú ľudovú kultúru o vyučovacieho procesu a kultúrnych programov. Založila spevácku skupinu Šafolka a podporila vznik ďalších umeleckých telies nielen v ZUŠ, ale aj v regióne. Vďaka Šafolke zviditeľnila nielen Smižany, ale aj celý región Spiš na rôznych festivaloch a prehliadkach na Slovensku a v zahraničí, nahrala niekoľko televíznych a rozhlasových relácií v oblasti tradičnej ľudovej kultúry. Srdečne jej k oceneniu blahoželáme!

**Uznesenia z rodičovského združenia:**

• RZ berie na vedomie správu o výchovno –vzdelávacej činnosti 2020/2021

• RZ berie na vedomie informácie o činnosti a plánoch školy na školský rok 2021/2022

• RZ schvaľuje členský príspevok vo výške 30,00 € na kalendárny rok splatný k 15. 10. 2021 u triednych učiteľov

• RZ berie na vedomie hygienické a epidemiologické opatrenia v škole v súvislosti s Covid 19

• RZ berie na vedomie elektronickú komunikáciu školy so zákonnými zástupcami

Na záver Mgr. Marcela Maniaková poďakovala všetkým prítomným za aktívnu účasť a ukončila schôdzu.

Zapísala: Bc. Dominika Grečková - predseda rodičovskej rady

Príloha č.1

**SMIŽIANSKI UMELCI PRACOVALI AJ POČAS KORONAKRÍZY**

**Školský rok 2020-2021 máme za sebou, preto sme dovolili zrekapitulovať sedemnásty rok v ZUŠ Dezidera Štraucha v Smižanoch.**

1. Zmenila sa nám **e-mailová** adresa z dôvodu ukončenia služieb spoločnosťou Telekom. Nová e-mailová adresa ZUŠ Smižany od 1.1.2021 je zus@smizanyzus.sk**. Zaviedli sme elektronickú žiacku knižku (iZUŠ).**

2. Revitalizovali sme priestory koncertnej sály čiže auly, kde sa okrem vyučovania tanca, súborov ako sú tanečný súbor Rockino, DFS Oriešok a SpSk Šafolka odohrávajú všetky triedne a verejné koncerty, predstavenia a vernisáže, worskhopy. Ďakujeme Obecnej firme Smižany a zriaďovateľovi školy Obec Smižany!

3. Zabezpečili sme nádherné koncertné **krídlo Petrof a cimbal Bohák, notebooky** pre dištančné vyučovanie z darovaných financií pána Dezidera Štraucha, za čo sme veľmi vďační!

4. V októbri (12.10.2020) sme prešli na online dištančné vyučovanie už po druhý krát (prvý krát to bolo v marci 2020), škola opäť zívala prázdnotou a všetci sme čelili novej situácii podľa svojich najlepších schopností. Bol to plynulý prechod na učenie z domu zo dňa na deň, nakoľko vtedy už škola to mala odskúšané z roku 2020 a disponovala všetkými dátami v elektronickej podobe vďaka aktívnemu používaniu informačného systému iZUŠ. Takto sme sa vzdelávali až do 10.5.2021.

5. Podarilo sa nám získať dotáciu z Úradu práce, sociálnych vecí a rodiny, ktorý nám poskytol finančný príspevok na úhradu časti mzdových nákladov vo výške **80 percent hrubej mesačnej mzdy. Išlo o projekt** Ministerstva práce, sociálnych vecí a rodiny SR v spolupráci s Ministerstvom školstva, vedy, výskumu a športu SR, ktorý ho spustili s názvom**„Podpora udržania zamestnanosti v základných umeleckých školách v čase vyhlásenej krízovej situácie“. Projekt bol určený** pre základné umelecké školy zaradené v sieti škôl a školských zariadení SR s cieľom udržať pracovné miesta v čase vyhlásenej mimoriadnej situácie, núdzového stavu alebo výnimočného stavu v roku 2020 a stabilizácie siete základných umeleckých škôl.

6. Vytvorili sme prvý krát v histórii online celoslovenskú súťaž výtvarných prác detí v spolupráci s Občianskym združením Art School Smižany, za podpory obce Smižany a Fondu na podporu umenia (FPU) pod názvom **Slovenský ornament očami Spišiakov**, ktorú sme vyhodnotili aj na sociálnych sieťach. Súťaž priniesla na svet množstvo zaujímavých návrhov slovenských ornamentov. Z pomedzi 142 prác, ktoré do súťaže zaslalo 17 škôl z celého Slovenska, porota vybrala 18 víťazných v šiestich kategóriách, rozdelených podľa veku a typu školy. Osobitnú kategóriu tvorili pedagógovia a neprofesionálni výtvarníci. V každej kategórii boli udelené tri ocenenia -prvé, druhé a tretie miesto a dve čestné uznania. Porota udelila 28 ocenení. Aj naši žiaci získali ocenenia: **C. kategória**: 1.miesto - **Zuzana Čápová**, z triedy pani učiteľky Mgr. Diany Mederiovej, Čestné uznanie – Lukáš Paluščák, z triedy pána učiteľa Mgr. Martina Olejníka, **D. kategória**: 2.miesto – **Martin Kopkáš**, z triedy pána učiteľa Mgr. Martina Olejníka, Čestné uznanie – Natália Pacigová, z triedy pani učiteľky Mgr. Diany Mederiovej, **E. kategória:** 3.miesto – Dominika Zekuciová, z triedy pána učiteľa Mgr. Martina Olejníka https://www.youtube.com/watch?v=Diww-lOy8Nc

7. Vytvorili sme aj druhú online celoslovenskú súťaž pre žiakov ZUŠ, ktorú sme pred rokmi realizovali v Kaštieli v Smižanoch. V spolupráci s Občianskym združením Art School Smižany, za podpory obce Smižany a Fondu na podporu umenia (FPU) pod názvom **Smižianska gitara 2021**, bežala súťaž online na sociálnych sieťach a vďaka ktorej sme objavili ďalších skvelých umelcov v hre na gitare. Odborná porota zadelila 95 súťažiacich do troch pásem: zlaté, strieborné a bronzové, udelila 1 titul laureát, jednu cenu za najlepšiu interpretáciu skladby, cenu starostky obce a cenu poroty. Srdečné blahoželanie patrí aj našim žiakom, ktorí sa do tejto súťaže prihlásili. Osobitne gratulujeme našim žiakom: **Danielovi Filippovi** z triedy Mgr. Edity Lorkovej, DiS.art za umiestnenie **v zlatom pásme 2.miesto. Strieborné pásmo získali:** Nikola Lengvarská, Veronika Tkáčová, Rastislav Poklemba, Lucia Šimová, Laura Javorská, Matej Gabriel Roháč, Tímea Grečková, Emanuel Kollár, Viktor Magulák. https://www.youtube.com/watch?v=lUcg9WeQVYE

8. Žiačka **Nataša Strelová** pod vedením pána učiteľa Martina Olejníka sa stala **víťazkou** 9.ročníka celoslovenskej súťaže v audiovizuálnej a multimediálnej tvorbe detí a mládeže  **Zlatá klapka 2021** v kategórii Animovaný film - gratulujeme!!! 23.3.2021 sa v online prenose konalo vyhodnotenie celoslovenskej súťaže ZLATÁ KLAPKA. Link na galavečer ako aj na filmy TU:

<https://www.youtube.com/watch?v=Q2vE47HzEig>

Link na pozretie jej vstupu a prezentácie je tu - cca 55hod 40min 0sek:

 [https://www.zusjanaalbrechta.eu/zlata-klapka/d-1833](%20https%3A//www.zusjanaalbrechta.eu/zlata-klapka/d-1833%20)

CO THROUGH ENCYCLOPEDIA – NATAŠA STRELOVÁ

<https://www.youtube.com/watch?v=gWtgnMGH0SY>

9. obrovský úspech dosiahli dve žiačky výtvarného odboru, keď sa rozhodli zaslať svoje výtvarné diela do prestížnej medzinárodnej výtvarnej súťaže **„49.ročník Lidice“**. Do tejto súťaže sa zapojilo **72** krajín sveta, **1 328** škôl a jednotlivcov, **11 213** výtvarných prác. **Lenka Pavlíková** z triedy Mgr.Diany Mederiovej a **Nataša Strelová** z triedy Mgr.Martina Olejníka získali **čestné uznanie**. Srdečne im blahoželáme.

Žiačka Martina Zekuciová pod vedením pani učiteľky Diany Mederiovej a Nataša Strelová z triedy Martina Olejníka získali umiestnenie v top 20 najkrajších výtvarných prác dášej celoslovenskej súťaže „**O najkrajší návrh na obálku žiackej knižky“,** do ktorej sa zapojilo 157 škôl a prišlo 394 výkresov - gratulujeme!!!

Link na pozretie jej vstupu a prezentácie je tu - cca 3hod 04min 24sek:

https://www.facebook.com/photo?fbid=3830277743721055&set=pcb.10159138060078620

[https://www.juniorinternet.sk/.../junior-internet-2020.../](https://l.facebook.com/l.php?u=https%3A%2F%2Fwww.juniorinternet.sk%2Fcms%2Fjunior-internet-2020-online%2F%3Ffbclid%3DIwAR37gsabJxzbjGaU4h1jVRBMCh-xvgZkRljLv3HA48KTKRQyiRKkxb62g90&h=AT2k6qVFuuFlNCmcRf768NUeAg6KioLl0k05tK9KBoNRuSKlpsY20B15GyxVjMlxOgq1D7G1xOGF2kDkpT7NgESJBOsvb8PXIgnRMgMJnUsAMs3LjHknMPM6rm4YyNhKNjU&__tn__=-UK-R&c%5b0%5d=AT170i9WR35Wr47VQD_RzrNSNQKYnNQGb6H93YqWlQwilmua7WwEc1oiCIrzMveH4-vgiuHQuDUovmbBSnZiVzmJtDbDMPH9-JGug7VofoGUvRmhJ52RCqFC92gWRJS1IXhDvjR64SGgDgnSCHtIFUyZ7YJ19uNiROPEqLYzgc_VpbA)

10. Aj v okresnej výtvarnej súťaži **Vesmír očami detí 2020,** ktorú každoročneorganizuje sme boli opäť úspešní: z triedy Martina Olejníka žiaci Nataša Strelová získala 1.miesto a Alžbeta Zekuciová obsadila 3.miesto. Ďalších 5 žiakov získalo čestné uznania. <https://osvetasnv.sk/archiv/vesmir-ocami-deti-2>.

Obraz Nataši Strelovej sa dostal do finálovej pätnástky víťazných prác na Slovensku, ktorú vyhodnotil hlavný organizátor súťaže Slovenská ústredná Hvezdáreň v Hurbanove a zverejnil na svojej stránke. V tomto zozname úspešných sa ocitla aj **Juliana Karasová** z triedy pani učiteľky Mgr. Diany Mederiovej. Gratulujeme! <https://www.suh.sk/organizujeme/sutaze/vesmir-ocami-deti/vysledkova-listina-vesmir-ocami-deti-2021-vitazne-prace>

11. Nataša Strelová bola úspešná aj v okresnej súťaži Cineama 2021, kde získala hneď dve 1. miesta. Obe v **I. skupine (autori do 16 rokov)** 1. miesto za **animovaný film** Parazit a druhé za **hraný film Online vyučovanie- experiment Go through encyklopedia.** Úspešné filmy postúpili na krajské kolo súťaže, ktoré bude organizovať Gemerské osvetové stredisko v Rožňave koncom mája 2021. 3.-5.09.2021 sa v Bardejove konalo vyhlasovanie celoslovenského kola tejto súťaže. V tomto kole opäť získala Nataša 2.miesto za **animovaný film Online vyučovanie- experiment Go through encyklopedia..**

12. Speváckej skupine Šafolka sa podarilo dostať počas šk.roka 2020-2021 do televíznej relácie RTVS Dvojka **KAPURA** hneď dvakrát: so spišskými spevmi a víťaznou choreografiou z celoslovenskej súťaže Eniky Beniky.

* Piesne z Letanoviec v podaní speváckej skupiny Šafolka a ĽH Dominika Maniaka od 18:58 min do 24:06 min, odvysielané dňa 17.10.2020

 https://www.rtvs.sk/televizia/archiv/15306/246955#1450

* Chorovody Horodički, (a Capella), ktoré boli odvysielané dňa 27.3.2021 [https://www.rtvs.sk/televizia/archiv/15306/265493#728](https://www.rtvs.sk/televizia/archiv/15306/265493?fbclid=IwAR3S5WFpF4Q445xcy335-s4KJV6ji9YMPBOV-q4RoZFUUZKBQ2E-m6qj_EM#728)

13. Sólistka SpSk Šafolka Nina Maniaková vydala 21.2.2021 svoj prvý **videoklip** s piesňou Dzjefče v trecom roku v krásnom skanzene pod hradom v Starej Ľubovni, ktorý vysiela aj TV Folklorika. Môžete si ho pozrieť na :

<https://www.youtube.com/watch?v=4bVLbdWJqT0>

# Ninka si toho roku verejne zaspievala s rúškom až jeden krát a to na privítaní europoslanca Ivana Štefanca v Kaštieli v Smižanoch s hudobným sprievodom akordeónu M.Maniakovej a pre FS Hornád v Košiciach naspievala krásnu židovskú pieseň „Požehnanie šabatových sviec“, ktorá sa nachádza na CD FS Hornád „Veci čo sa dejú“. <https://www.youtube.com/watch?v=tuBR3d5OCTc>

14. **HRDZA A ŠAFOLKA** sú priateľmi od roku 2017, kedy spolu nahrali videoklip Žehnaj dieťa. https://www.youtube.com/watch?v=Pu1v9tqRFK4

29.7.2020 opäť participovali na novom singli tejto kapely a v prešovskom nahrávacom štúdiu naspievali dievčatá vokály. Tešíme sa na ich nové šieste CD.

15. Rádio Regina Východ si v tomto roku vybralo dve speváčky, aby reprezentovali  východné Slovensko na celoslovenskej speváckej súťaži **O cenu Janky Guzovej.** Jednou z nich bola aj žiačka z triedy Marcely Maniakovej  Nina Bazárová zo Spišskej Novej Vsi, sólistka a členka speváckej skupiny Šafolka. Verejný koncert súťažiacich so sprievodom Orchestra ľudových nástrojov sa koná a nahráva každý druhý rok v RTVS Bratislava a vysiela ho stanica Regina Bratislava. Tento ročník sa konal 15.10.2020 v malom koncertnom štúdiu Slovenského rozhlasu RTVS v Bratislave. Nina cenu síce nezískala, ale spoznala nové spevácke kamarátky a zvládla spev s veľkým orchestrom ľudových nástrojov (OĽUN) pod vedením nového nástupcu Miroslava Dudíka, Petra Uličného. V jej podaní odzneli piesne zo spišského regiónu obce Brutovce a hudobne ich pre OĽUN upravil redaktor Rádia Reginy východ  Milan Rendoš. <https://www.rtvs.sk/radio/archiv/1612/1458233> (24:14 min)

16. SpSk Šafolku finančne podporilo aj **Ministerstvo kultúry SR**. Občianske združenie Art School Smižany získalo v roku 2020 finančnú podporu z dotácie Ministerstva kultúry SR pre činnosť speváckej skupiny Šafolka a detskej ľudovej hudby Oriešok, DFS Oriešok. Touto cestou sa chceme poďakovať Ministerstvu kultúry SR a veríme, že nové naštudované hudobno-spevné pásmo "Tancujem, tancujem noški me ňeboľa"  si budete môcť pozrieť na rôznych kultúrnych podujatiach v roku 2021-2022. Nové kúsky hudobných nástrojov pre DĽH Oriešok a kroje pre deti milujúce folklór v Smižanoch sme získali vďaka verejným zdrojom z **Fondu na podporu umenia.**

17. **CD Šafolka a kamaráti**sa podarilo dostaťuž aj na hudobnú streamovaciu platformu Spotify. Vypočuť si môžete tu:[https://open.spotify.com/artist/7tOQaaCzODA2ajMLdefowu](https://open.spotify.com/artist/7tOQaaCzODA2ajMLdefowu?fbclid=IwAR2cs6gFg4OyYuG8yHiuTqgRdmhoYp8W8S8ZlUOadKQqyLG0CqfOkSmDXGk)

18. Virtuálny svet bol jediný priestor, kde sme mohli počas 7 mesiacov ukázať výsledky našej práce a práce našich žiakov. Vytvorili sme náš školský **YouTube kanál ZUŠ Smižany**, kde sme prezentovali koncerty, predstavenia a výstavy: https://www.youtube.com/channel/UCB7fdXLkWcWstNAZITyJLFQ

# 5.6.2020 Prvý online koncert ZUŠ Smižany

# <https://www.youtube.com/watch?v=ZhdMZoc_zoU>

# 25.6.2020 Online absolventské podujatia ZUŠ Smižany 2020

# https://www.youtube.com/watch?v=denkUuFctG8

# 19.12.2020 Vianočný koncert ZUŠ Smižany 2020

<https://www.youtube.com/watch?v=DCHJjql7fL4>

# 19.12.2020 Výstava prác z triedy Martina Olejníka

<https://www.youtube.com/watch?v=sxidJrutp9w>

27.1.2021 Novoročný koncert 2021

<https://www.youtube.com/watch?v=ERujTED6BHQ>

# 9.4.2021 Mladí hudobníci 2021

<https://www.youtube.com/watch?v=OloQlc--6gM>

23.4.2021 Deň zeme

<https://www.youtube.com/watch?v=wNUf1N20GWw>

17.6.2021 Video pozvánka na absolventské podujatia

<https://www.youtube.com/watch?v=bMBkuXqnqzE>

21.6.2021 Absolventský koncert 4.roč. 1.časti 1.stupňa hudobného odboru

<https://www.youtube.com/watch?v=JDRDBN8RxiI>

22.6.2021 Absolventská výstava 4.roč.1.časti 1.stupňa výtvarného odboru

<https://www.youtube.com/watch?v=RUYpdFfPB4I>

# 23.6.2021 Záverečný koncert absolventov 1. časti Tanečného odboru spolu s vybranými žiakmi ostatných ročníkov

<https://www.youtube.com/watch?v=yRqaz9Oc9CQ>

24.6.2021 Absolventské predstavenie literárno – dramatického odboru https://www.youtube.com/watch?v=a9wpPTQHSpo

25.6.2021 Absolventský koncert 4.roč.2.časti 1.stupňa a 4.ročníka II.stupňa hudobného odboru

https://www.youtube.com/watch?v=irYloQBn8wk

30.6.2021 Absolventská výstava 4.roč. 2.časti 1.stupňa výtvarného odboru <https://www.youtube.com/watch?v=Nmt4R5pMlgs>

Na tomto YouTube kanáli zverejňovali priebežne aj ďalší učitelia svoje triedne koncerty a predstavenia i výstavy. https://www.youtube.com/channel/UCB7fdXLkWcWstNAZITyJLFQ

19. **ÚSPECH HUSLISTU** - Nadačný fond JAMIRO a mesto Újezd u Brna v Českej republike vyhlásili v mesiaci marec 2021 11. ročník husľovej súťaže pro huslistov ZUŠ do 12 rokov- online. Naša pani učiteľka Martina Ďuriková Cínová, DiS. art. neváhala a prihlásila svojho žiaka **Martina Samuela** **Kollára** do V. kategórie. Dňa 10.5.2021 sme sa dozvedeli výsledok. Martin získal krásne **2. miesto v tejto medzinárodnej husľovej súťaži.** Martinovi a jeho pani učiteľke srdečne blahoželáme a prajeme ešte veľa takýchto úžasných umiestnení v ďalších súťažiach.

20. Počas dištančnej výučby sa naši akordeonisti pripravovali na ASPUŠ ONLINE 2021 (**Akordeónová súťažná prehliadka umeleckých škôl**). Štyria žiaci z triedy pani učiteľky Mgr. O.Horáčkovej, DiS.art sa jej zúčastnili online. Soňa Grešová, Tímea Ferenčáková, Filip Fábry a Miriam Mlynárová sa umiestnili v bronzovom pásme.

21. Aj keď v tomto roku bolo príležitostí na vystúpenia málo, v máji sme obohatili kultúrnym programom kultúrno-spoločenské podujatie **Slávnostné oceňovanie pedagogických, odborných a nepedagogických zamestnancov škôl v** obci Smižany, ktoré sa konalo v Kaštieli 21.5.2021 a 2.6.2021 v obci Letanovce boli ocenení pedagogickí aj nepedagogickí zamestnanci v rámci Spoločného školského úradu v Smižanoch. **Za ZUŠ bola ocenená pri príležitosti životného jubilea Mgr. Marcela Maniaková**.

22. 16.6.2021 sa na Spišskom hrade stretli **najúspešnejší športovci regiónu SPIŠ** a boli ocenení za ich mimoriadne výsledky v roku 2019. Naše mladé tanečnice z triedy Mgr. Jána Olejníka a pán učiteľ František Maliňáka s Mgr. Luciou Kováčovou spestrili toto regionálne podujatie svojimi umeleckými vstupmi. Bolo nám cťou vystúpiť v kultúrnom programe.

23. 17.6. 2021 sme uskutočnili pre našich žiakov **flautový a klavírny workshop** pod vedením pedagógov z Konzervatória na Timonovej ul. z Košíc: Mgr.art. Janka Jámborová a Mgr.art. Erik Jámbor – klavír. Poďakovanie za to patrí pani učiteľke Mgr. Denise Kotradyovej, DiS.art.

24. Situácia v závere školského roka bola mimoriadna a tak i záverečná výstava výtvarných prác našich žiakov a koncerty hudobného odboru sa konali mimoriadne virtuálne.

Link na virtuálnu ZÁVEREČNÚ VÝSTAVU ZUŠ TU: <https://www.youtube.com/watch?v=Nmt4R5pMlgs>

25. Jediné vystúpenie, ktorého sa mohla spevácka skupina Šafolka v tomto roku zúčastniť bol krst knihy Mgr. Kataríny Babčákovej, PhD., „**Chorovody Slovenska**“, ktorý sa konal 25.6.2021 v nádhernom prostredí skanzenu v Starej Ľubovni. V tejto publikácii sa nachádzajú aj fotografie SpSk Šafolka.

26. Keďže situácia v minulom roku neumožnila organizátorom v meste Vranov nad Topľou uskutočniť celoslovenskú obľúbenú spevácku súťaž **Zlatý gaštan 2020**, podarilo sa to až v tomto roku. Aj napriek tomu že naša bývalá absolventka **Katarína Pustaiová** už neštuduje v našej škole, ale pripravovala sa s pani učiteľkou Mgr. Luciou Kováčovou v minulom roku, rozhodli sa zúčastniť tejto prestížnej súťaže tento rok a nebolo to márne. Katka získala krásne **2.miesto** vo svojej kategórii. Blahoželáme!

27. Učitelia sa online vzdelávali, pomáhali s aktivitami smerujúcimi k zveľadeniu školy, technický personál a administratívne zamestnankyne si odviedli svoju prácu perfektne. Uskutočnili sme **aktualizačné vzdelávania** pre pedagógov, a jednou z mnohých tém boli aj Dejiny hudby 20.-21.storočia, ktoré nám lektorovala naša kolegyňa pedagogička z klavírneho oddelenia PhDr. Alexandra Schmidtová, PhD. **Kurzu prvej pomoci** sa zúčastnili pedagogičky A.Bendíková, Dis.art. a Mgr.L.Gáborová, DiS.art.

28. **12.10.2020 v priestoroch vestibulu ZUŠ sme stihli d**o Rady školy doplniť a zvoliť nových členov zástupcov za zákonných zástupcov. V októbri deti opäť opustili priestory školy.

V máji a júni 2021 sme sa opäť mohli spolu stretnúť v ZUŠ zhodnotiť tento školský rok.

29. 15.6.2021 v Martine sa uskutočnila online celoslovenská gitarová súťaž pre žiakov ZUŠ LA GUITAROMANIE, ktorej sa zúčastnili 4 žiaci z Art School Smižany z triedy pani učiteľky Mgr.Edity Lorkovej, DiS.art. a Mariána Mikolaja, Dis.art. **Daniel Filipp, Laura Javorská, Matej Gabriel Roháč a Emanul Kollár získali pekné strieborné pásma** v jednotlivých svojich kategóriách. Všetkým srdečne blahoželáme!

file:///C:/Users/Uzivatel/Downloads/vysledkova-listina-LA-GUITAROMANIE-2021-1.pdf

30.Keďže škola disponuje pedagógom, ktorý sa špecializuje na akrobatický rokenrol, žiaci tanečného odboru majú možnosť v rámci súborovej práce navštevovať aj rokenrolový súbor ROCKINO. Preto sa 27.6.2021 6 žiakov zúčastnilo **Slovenského pohára v akrobatickom rokenrole Crazy Cup –** v nesúťažnej kategórii rokenrolu pre všetkých v meste Detva.

31. 28.6.2021 sme v aule za slávnostného pochodu Gaudeamus igitur a dodržania hygienických opatrení slávnostne vyraďovali 38 absolventov ZUŠ -14 hudobníkov, 19 výtvarníkov a 5 hercov.

32. 30.6.2021 sme ocenili najúspešnejších absolventov za školský rok 2020-2021.

Boli to: z triedy Mgr. M.Olejníka Nataša Strelová, z triedy Bc. Š.Hanzelyho Mária Bendíková, Laura Novotná, Lenka Hricisková, z triedy Mgr. E.Lorkovej Emauel Kollár, z triedy Mgr. O.Horáčkovej, DiS.art Simona Hricisková. Z rúk pani starostky obce Mgr.Miroslavy Szitovej a za účasti prednostu obecného úradu Miroslava Grečka, odborných zamestnankýň školského úradu v Smižanoch Mgr.Jany Salajovej a PaedDr.Andrey Baluchovej si ocenení absolventi prevzali ocenenia za úspešnú reprezentáciu školy, obce a regiónu Spiš na okresných, krajských, celoslovenských a medzinárodných súťažiach, festivaloch a prehliadkach v školskom roku 2020-2021 a za účasť na kultúrno spoločenských podujatiach počas ich 8 ročného štúdia v našej škole.

**V mene všetkých zamestnancov ZUŠ ešte raz zo srdca ĎAKUJEME** **všetkým rodičom,** ktorí sa odhodlali zapojiť svoje deti do dištančného vyučovania v našej škole počas šk.roka 2020-2021. Nepovažujem to za samozrejmé a jednoduché rozhodnutie v čase, keď je situácia v rodinách z rôznych hľadísk komplikovaná, o to viac, že na nás sa nevzťahuje povinná školská dochádzka. Považujem to z Vašej strany za akt preukazujúci dôveru a vzťah k našej škole. Znamená to, že veríte v zmysel našej práce. Vďaka tomuto Vášmu rozhodnutiu my môžeme naďalej vykonávať svoju prácu, za to Vám ďakujeme. My sme využili čas detskej neprítomnosti na to, aby sme revitalizovali priestory, opravili sme, čo bolo treba opraviť, vymenili svetlá, vymaľovali sme, čo bolo treba vymaľovať, podarilo sa nám vďaka nášmu zriaďovateľovi zakúpiť finančne náročné hudobné nástroje a pomôcky. Želáme Vám i Vašim - našim deťom pevné zdravie, lásku, nádej a mnoho krásnych chvíľ strávených v našej škole v budúcom školskom roku, príjemné prežitie dovoleniek a letných prázdnin 2021.

 Mgr. Marcela Maniaková, riaditeľka školy

Zverejnené na webe školy: 30.6.2021